കോടതിയില് നിന്നും കേള്ക്കേണ്ടതു കേട്ടപ്പോള് ഇളയ ദളപതി ഡീസന്റായി! എട്ടു കോടി വിലയുള്ള ഇറക്കുമതി ചെയ്ത റോള്സ് റോയ്സ് കാറിന്റെ ആഡംബര നികുതി പൂര്ണമായും അടച്ചു വിജയ് താരം അടച്ചത് 32 ലക്ഷം രൂപ ചെന്നൈ: കോടതിയില് നിന്നും കേള്ക്കേണ്ടത് മുഴുവന് കേട്ടപ്പോള് ഡീസന്റായി തെന്നിന്ത്യന് സൂപ്പര്താരം വിജയ്. ഇറക്കുമതി ചെയ്ത ആഡംബര കാറിന്റെ പ്രവേശന നികുതി ഒഴിവാക്കണമെന്ന ആവശ്യം ഹൈക്കോടതി തള്ളുകയും പിഴ വിധിക്കുകയും ചെയ്തതിനെ തുടര്ന്നാണ് നടന് വിജയ് നികുതി പൂര്ണമായും അടച്ചു. നേരത്തെ അടച്ച 8 ലക്ഷത്തിനു പുറമേ 32 ലക്ഷം രൂപ കൂടിയാണ് അടച്ചത്. 2012ല് യുകെയില് നിന്ന് ഇറക്കുമതി ചെയ്ത റോള്സ് റോയ്സ് ഗോസ്റ്റ് കാറിന് ഇറക്കുമതി ചുങ്കത്തിനു പുറമേ പ്രവേശന നികുതി കൂടി ചുമത്തിയതു ചോദ്യം ചെയ്താണറ നടന് ചെന്നൈ ഹൈക്കോടതിയെ സമീപിച്ചത്. എന്നാല്, രൂക്ഷ വിമര്ശനത്തോടെ ഹര്ജി തള്ളിയ കോടതി ഒരു ലക്ഷം രൂപ പിഴയും ചുമത്തിയിരുന്നു. ഇതിനെതിരെ ഡിവിഷന് ബെഞ്ചില് അപ്പീല് സമര്പ്പിച്ച വിജയ് നികുതി അടയ്ക്കാന് തയാറാണെന്നും വിധിയില് തനിക്കെതിരെയുള്ള പരാമര്ശങ്ങള് നീക്കണമെന്നും ആവശ്യപ്പെട്ടു. ഹര്ജി പരിഗണിച്ച ഡിവിഷന് ബെഞ്ച്, സിംഗിള് ബെഞ്ച് വിധി സ്റ്റേ ചെയ്യുകയും നികുതി പൂര്ണമായും അടയ്ക്കാന് നിര്ദേശിക്കുകയും ചെയ്തു. ഒരാഴ്ച മുന്പുള്ള പ്രധാന വാര്ത്തകളില് ഒന്നായിരുന്നു ഇത്. നടനെതിരെ രൂക്ഷമായ വിമര്ശനമാണ് കോടതിയുടെ ഭാഗത്തു നിന്ന് ഉണ്ടായത്. അഴിമതിക്കെതിരായ പോരാട്ടമൊക്കെ സിനിമയില് മാത്രം മതിയോ എന്നായിരുന്നു പിഴ വിധിച്ചതിനു ശേഷം ജസ്റ്റിസ് എം സുബ്രഹ്മണ്യന്റെ ചോദ്യം. വിജയിയെ പോലെ നിരവധി ആരാധകരുള്ള നടന്മാര് വെറും റീല്സ് ഹീറോസ് മാത്രമാകരുതെന്ന് കോടതി വ്യക്തമാക്കി. 2012 ലാണ് വിജയ് ഹര്ജി സമര്പ്പിച്ചത്. കാര് വാങ്ങിയ സമയത്ത് കസ്റ്റംസ് ആക്ട് പ്രകാരം വിജയ് ഇറക്കുമതി നികുതിയും നല്കിയിരുന്നു. വാഹനം ചെന്നൈ സൗത്തിലെ റീജിയണല് ട്രാന്സ്പോര്ട്ട് ഓഫീസറുടെ ഓഫീസില് രജിസ്റ്റര് ചെയ്യേണ്ടതുണ്ടായിരുന്നു. പുതിയ രജിസ്ട്രേഷന് ലഭിക്കുന്നതിന് വിജയ് റീജിയണല് ട്രാന്സ്പോര്ട്ട് ഓഫീസറെയും വെഹിക്കിള് ഇന്സ്പെക്ടറെയും സമീപിച്ചപ്പോള്, ചെന്നൈയിലെ അസിസ്റ്റന്റ് കമ്മീഷണര്, അസസ്മെന്റ് സര്ക്കിളില് എന്നിവരില് നിന്ന് എന്ട്രി ടാക്സ് നല്കേണ്ടതില്ലെന്ന സര്ട്ടിഫിക്കറ്റ് വേണമെന്ന് ആവശ്യപ്പെട്ടു. എന്നാല് പ്രവേശന നികുതി നിര്ബന്ധമായും അടക്കണമെന്നും ഇതിനു ശേഷം മാത്രമേ രജിസിട്രേഷന് സര്ട്ടിഫിക്കറ്റ് നല്കാനാകൂ എന്നായിരുന്നു നടന് ലഭിച്ച അറിയിപ്പ്. ഇതേ തുടര്ന്നാണ് വിജയ് കോടതിയെ സമീപിച്ചത്. ഇറക്കുമതി ചെയ്ത വാഹനത്തിന് അതീഭീമമായ പ്രവേശന നികുതി ചുമത്തിയതിനെതിരെ വിജയ് കോടതിയെ സമീപിക്കുകയായിരുന്നു. രജിസ്ട്രേഷന് ലഭിക്കാത്തിനാല് കാര് ഉപയോഗിക്കാനും താരത്തിന് കഴിഞ്ഞിരുന്നില്ല. നികുതി അടക്കാനുള്ള ബാധ്യത എല്ലാ പൗരന്മാര്ക്കുണ്ടെന്നായിരുന്നു കോടതി പരാമര്ശം. കൂടാതെ ഒമ്ബത് വര്ഷം മുമ്ബ് സമര്പ്പിച്ച ഹര്ജി ഇത്രയും നാള് പരിഗണിക്കാതിരുന്നതും കോടതി വിമര്ശിച്ചു. സംഭവത്തില് സോഷ്യല് മീഡിയയില് നിന്നും വിജയിന് നേരെ വിമര്ശനം ഉയര്ന്നിരുന്നു. ഇതിന് പിന്നാലെ നടന് ധനുഷിനും കോടതിയുടെ വിമര്ശനം കേള്ക്കേണ്ടി വന്നിരുന്നു. വിജയിനെ പോലെ ആഡംബര കാറിന് നികുതി ഇളവു തേടിയപ്പോഴാണ് വിജയിന് വിമര്ശനം കേള്ക്കേണ്ടി വന്നത്. Stories you may Like